Virksund
Virksund, smalt og kort farvand mellem Himmerland og halvøen Fjends i Limfjorden. Den tidligere færgefart blev i 1966 erstattet af en dæmning mellem de tidligere færgebyer Sundstrup i Himmerland og byen Virksund i Fjends. Dæmningen afsnørede Hjarbæk Fjord fra resten af Limfjorden, og det gav problemer med vandkvaliteten. Der er nu anlagt en sluse med mulighed for indpumpning af saltvand i Hjarbæk Fjord. 
Se også Virksunddæmningen. 